**Ministru kabineta noteikumu projekta**

**„Grozījums Ministru kabineta 2011.gada 27.septembra noteikumos Nr.731 „Noteikumi par akcīzes preču apvienotā Kopienas tarifa (TARIC) nacionālajiem kodiem un to piemērošanas kārtību””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saeimā 2013.gada 6.novembrī pieņemtie grozījumi likumā „Par akcīzes nodokli” paredz ar 2014.gada 1.jūliju piemērot paaugstinātu akcīzes nodokļa likmi cigaretēm no 39,84 *euro* uz 51,80 *euro* par 1000 cigaretēm, minimālais akcīzes nodokļa līmenis par 1000 cigaretēm no 79,68 *euro* uz85,60 *euro,* betprocentuālā likme tiek samazināta no *33,5 procentiem* uz *25 procentiem* no maksimālās mazumtirdzniecības cenas*.*Preču tarifu klasifikācija Eiropas Savienībā tiek veikta saskaņā ar vienotu Kombinēto nomenklatūru (turpmāk – KN), kas 2014.gadā noteikta ar Komisijas 2013.gada 4.oktobra Īstenošanas regulu (ES) Nr.1001/2013, ar ko groza I pielikumu Padomes Regulā (EEK) Nr.2658/87 par tarifu un statistikas nomenklatūru un kopējo muitas tarifu (turpmāk – Regula Nr.1001/2013), Komisijas 2013.gada 20.decembra Īstenošanas Regulu (ES) Nr.1405/2013 par atsevišķu preču klasifikāciju  kombinētajā nomenklatūrā (turpmāk – Regula Nr.1405/2013). Komisijas 1993.gada 22.novembra Regula (EK) Nr.3199/93 par spirta pilnīgas denaturēšanas procesu savstarpēju atzīšanu sakarā ar atbrīvojumu no akcīzes nodokļa prasībām (turpmāk –Regula Nr.3199/93), likuma „Par akcīzes nodokli” 16.panta pirmās daļas 1.punkts, otrā daļa un Ministru kabineta 2009.gada 3.marta noteikumi Nr.211 „Spirta denaturēšanas un denaturētā spirta aprites kārtība” (turpmāk – Ministru kabineta noteikumi Nr.211).  Likums par budžetu un finanšu vadību, Ministru kabineta 2005.gada 27.decembra noteikumi Nr**.**1032 „Noteikumi par budžetu ieņēmumu klasifikāciju” 5.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd atbilstoši likuma „Par akcīzes nodokli” pārejas noteikumu 58.punkta 3.apakšpunktā noteiktajam akcīzes nodoklis cigaretēm no 2014.gada 1.janvāra līdz 2014.gada 30.jūnijam ir 39,84 *euro* par 1000 cigaretēm, minimālais akcīzes nodokļa līmenis par 1000 cigaretēm ir 79,68 *euro*, bet procentuālā likme ir 33,5 procenti no maksimālās mazumtirdzniecības cenas.Tādējādi nepieciešams Ministru kabineta 2011.gada 27.septembra noteikumu Nr.731 „Noteikumi par akcīzes preču apvienotā Kopienas tarifa (TARIC) nacionālajiem kodiem un to piemērošanas kārtību” (turpmāk – Ministru kabineta noteikumi Nr.731) 2.pielikumu izteikt jaunā redakcijā.Saskaņā ar likuma „Par akcīzes nodokli” 16.panta pirmās daļas 1.punktu no akcīzes nodokļa ir atbrīvots denaturēts spirts, kurš tiek klasificēts KN kodu 2207 20 00. Atbilstoši likuma „Par akcīzes nodokli” 16.panta otrajai daļai spirta denaturēšanas un denaturēta spirta aprites kārtību Latvijas Republikā nosaka Ministru kabineta noteikumi Nr.211.Saskaņā ar Regulu Nr.1405/2013  ar preču KN kodu 2207 20 00 tiek klasificēti arī produkti, kuri neatbilst  normatīvo aktu  nosacījumiem par spirta denaturēšanu, jo produkti nav denaturēti atbilstoši Regulas Nr.3199/93 un Ministru kabineta noteikumu Nr.211 prasībām.Ministru kabineta noteikumu Nr.211 13.punktā noteikts, ka spirtu denaturē, pievienojot tam Regulā Nr.3199/93 minētās denaturēšanas vielas norādītajā daudzumā.Atbilstoši Ministru kabineta noteikumu Nr.211 8.punktam, ja denaturētais spirts neatbilst šo noteikumu prasībām vai spirts netiek denaturēts, piegādāts vai izvests šajos noteikumos noteiktajā kārtībā, tam piemēro akcīzes nodokli saskaņā ar likumu „Par akcīzes nodokli”. Tādējādi denaturēts spirts ar KN kodu 2207 20 00, kurš nav denaturēts atbilstoši Ministru kabineta noteikumu Nr.211 prasībām, ir apliekams ar akcīzes nodokli, piemērojot akcīzes nodokļa likmi 1337,50 *euro* par 100 litriem absolūtā spirta. Līdz ar to nepieciešams izteikt Ministru kabineta noteikumu Nr.731 3.pielikumu jaunā redakcijā, ietverot  tajā produktu par denaturēto spirtu, nodrošinot tam atbilstošu akcīzes nodokļa piemērošanu saskaņā ar likuma „Par akcīzes nodokli” un Ministru kabineta noteikumu Nr.211 prasībām. Valsts budžeta ieņēmumu klasifikāciju nosaka Ministru kabineta 2005.gada 27.decembra noteikumi Nr**.**1032 „Noteikumi par budžetu ieņēmumu klasifikāciju”, kuri paredz, ka akcīzes nodokļa summas, ko iekasē muitas iestādes, ir nodalītas no iekšzemē iekasētajām akcīzes nodokļa summām. Iekasētās nodokļu summas ieskaita valsts budžetā, un Valsts ieņēmumu dienests ir atbildīgs par nodokļu iekasēšanas un ieskaitīšanas attiecīgos budžetos pareizību. Atbilstoši likuma „Par akcīzes nodokli” 5.panta trešajai daļai, 6.1 panta otrajai daļai akcīzes nodoklis naftas produktiem tiek piemērots atbilstoši to izmantošanas veidam – piegādei gala lietotājiem, izmantošanai par degvielu, kurināmo vai par to aizstājējproduktu vai komponentu.Tādējādi nepieciešams Ministru kabineta noteikumu Nr.731 4.pielikuma 5.ailē  veikt labojumus pēc būtības, naftas produktiem ar KN un TARIC nacionālajiem kodiem 2711 11 00 1051, 2711 21 00 1051 norādīto valsts budžeta ieņēmumu konta numura piecpadsmito, sešpadsmito, septiņpadsmito, astoņpadsmito un deviņpadsmito zīmi „05661” izmainot uz „05361”. Papildus tam, 4.pielikumu ir nepieciešams papildināt ar naftas produktiem, kuri klasificējas ar KN kodiem 2711 11 00, 2711 21 00, 2901 10 00, 2901 29 00 un attiecīgiem TARIC nacionālajiem papildkodiem, kā arī ar TARIC nacionālā papildkoda aprakstiem, akcīzes nodokļa likmēm, ņemot vērā to izmantošanas veidu atbilstoši likuma „Par akcīzes nodokli” nosacījumiem, un valsts budžeta ieņēmumu konta numuriem. Ministru kabineta noteikumu projekts paredz izteikt jaunā redakcijā Ministru kabineta noteikumu Nr.731 2., 3. un 4.pielikumu.Tāpat saistībā ar izmaiņām Ministru kabineta noteikumu Nr.731 2., 3. un 4.pielikumā nepieciešams veikt izmaiņas muitas informācijas sistēmās, lai ar 2014.gada 1.jūliju, izlaižot ar akcīzes nodokli apliekamās preces brīvā apgrozībā, nodrošinātu tām atbilstošu akcīzes nodokļa piemērošanu saskaņā ar likuma „Par akcīzes nodokli” prasībām. |
| 3. | Projekta izstrādē iesaistītās institūcijas |  Valsts ieņēmumu dienests |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kas ieved ar akcīzes nodokli apliekamās preces Eiropas Savienībā un tām piemēro muitas procedūru – laišana brīvā apgrozībā. |
| 2. | Tiesiskā regulējuma uz tautsaimniecību un administratīvo slogu |  Projekts šo jomu neskar |
| 3. | Administratīvo izmaksu monetārs novērtējums |  Projekts šo jomu neskar |
| 4. | Cita informācija |  Nav |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Regula Nr.1001/2013 Regula Nr.1405/2013 |
|  2. | Citas starptautiskās saistības |  Projekts šo jomu neskar |
|  3. | Cita informācija |  Nav |
| 1.tabula Tiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums |   |
| A | B | C | D |
| Regulas Nr.1001/2013 1.pantsRegulas Nr.1405/2013 1.pants |  Noteikumu projekta 1.punkts un 3.pielikums | Tiek pārņemts daļēji attiecībā uz precēm, kurām piemēro akcīzes nodokli.Saskaņā ar Eiropas Savienības KN un Regulas Nr.1405/2013 nosacījumiem,  ar preču KN kodu 2207 20 00 klasificējas arī produkti, kuri neatbilst  normatīvo aktu  nosacījumiem par spirta denaturēšanu, jo produktam nav pievienotas Regulā Nr.3199/93 minētās denaturēšanas vielas norādītajā daudzumā.Ministru kabineta noteikumu Nr.211 13.punktā noteikts, ka Latvijas Republikā spirtu denaturē, pievienojot tam Regulā Nr.3199/93 minētās denaturēšanas vielas norādītajā daudzumā.Atbilstoši Ministru kabineta noteikumu Nr.211 8.punktam, ja denaturētais spirts neatbilst šo noteikumu prasībām vai spirts netiek denaturēts, piegādāts vai izvests šajos noteikumos noteiktajā kārtībā, tam piemēro akcīzes nodokli saskaņā ar likumu “Par akcīzes nodokli”. Tādējādi denaturēts spirts ar KN kodu 2207 20 00, kurš nav denaturēts atbilstoši Ministru kabineta noteikumu Nr.211 prasībām, ir apliekams ar akcīzes nodokli piemērojot akcīzes nodokļa likmi 1337,50 *euro* par 100 litriem absolūtā spirta. Līdz ar to ir nepieciešams izteikt Ministru kabineta noteikumu Nr.731 3.pielikumu jaunā redakcijā, ietverot  tajā produktu – denaturēts spirts ar KN kodu un TARIC nacionālajiem kodiem 2207 20 00 0052 un 2207 20 00 0053 un attiecīgiem TARIC nacionālā papildkoda aprakstiem, nodrošinot tam atbilstošu akcīzes nodokļa piemērošanu saskaņā ar likuma „Par akcīzes nodokli” prasībām.  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Projekts šo jomu neskar |
|   Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar |
|  Cita informācija | Nav  |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas |  Valsts ieņēmumu dienests |
|  2. | Projekta izpildes ietekme uz pārvaldes funkcijām un institucionālo struktūru | Ministru kabineta noteikumu projekts neietekmēs Valsts ieņēmumu dienesta funkcijas un uzdevumus |
|  3. | Cita informācija |  Nav |

**Anotācijas III, IV un VI sadaļa – projekts šīs jomas neskar.**

Finanšu ministrs A.Vilks

27.05.2014. 10:00

1224

J.Eberšteins

67121013, janis.ebersteins@vid.gov.lv